CELEX: 32015R1844
Language: et
Date: 2015-07-13 00:00:00
Title: Komisjoni delegeeritud määrus (EL) 2015/1844, 13. juuli 2015, millega muudetakse määrust (EL) nr 389/2013 seoses Kyoto protokolli tehnilise rakendamisega pärast 2012. aastat (EMPs kohaldatav tekst)

15.10.2015   
            
            
               ET
            
            
               Euroopa Liidu Teataja
            
            
               L 268/1
            
         KOMISJONI DELEGEERITUD MÄÄRUS (EL) 2015/1844,
   13. juuli 2015,
   millega muudetakse määrust (EL) nr 389/2013 seoses Kyoto protokolli tehnilise rakendamisega pärast 2012. aastat
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. mai 2013. aasta määrust (EL) nr 525/2013 kasvuhoonegaaside heite seire- ja aruandlusmehhanismi ning kliimamuutusi käsitleva muu olulise siseriikliku ja liidu teabe esitamise kohta ning otsuse nr 280/2004/EÜ kehtetuks tunnistamise kohta, (1) eriti selle artikli 10 lõikeid 5 ja 6,
   ning arvestades järgmist:
   
               (1)
            
            
               Kyoto protokolli osaliste koosolekuna käsitataval Ühinenud Rahvaste Organisatsiooni kliimamuutuste raamkonventsiooni osaliste konverentsil võeti vastu Doha muudatus, millega kehtestati Kyoto protokolli teine kohustusperiood, mis algas 1. jaanuaril 2013 ja lõpeb 31. detsembril 2020 (edaspidi „Doha muudatus”). Liit kiitis Doha muudatuse nõukogu otsusega (EL) 2015/1339 (2) (edaspidi „ratifitseerimisotsus”) heaks.
            
         
               (2)
            
            
               Liidu registris ja riiklikes Kyoto protokolli registrites tuleks läbi viia Kyoto protokolli Doha muudatuse vajalik tehniline rakendamine. Samuti on vaja tagada kooskõla Euroopa Parlamendi ja nõukogu direktiiviga 2003/87/EÜ (3) ning Euroopa Parlamendi ja nõukogu otsusega nr 406/2009/EÜ (4) ning rahvusvaheliselt kokku lepitud arvestamisnõuete ühetaoline rakendamine, optimaalne läbipaistvus ja täpse arvestuse pidamine lubatud koguse ühikute (LKÜ), heitkoguste neeldumise ühikute (HNÜ), heitkoguste vähendamise ühikute (HVÜ), tõendatud heitkoguste vähendamise ühikute (THV), ajutiste tõendatud heitkoguste vähendamise ühikute (aTHV) ja pikaajaliste tõendatud heitkoguste vähendamise ühikute (pTHV) üle liidus ja liikmesriikides, ent hoiduda samal ajal võimalikult suurel määral halduskoormusest ja -kulutustest, sealhulgas tuluosaga ning infotehnoloogiliste lahenduste väljatöötamise ja haldamisega seotud halduskoormusest ja -kulutustest.
            
         
               (3)
            
            
               Pärast Doha muudatuse jõustumist peavad liit ja liikmesriigid andma oma Kyoto protokolli registrites välja ratifitseerimisotsuse kohaselt neile määratud kogusele vastava arvu LKÜsid, lisades sellele Kyoto protokolli artikli 3 lõike 7a kohaldamisest tuleneva võimaliku koguse.
            
         
               (4)
            
            
               Pärast liikmesriigi aastase saastekvoodi võimalikku suurendamist otsuse nr 406/2009/EÜ artikli 10 või määruse (EL) nr 525/2013 artikli 27 alusel võib liikmesriigil olla vaja soetada teise kohustusperioodi lõpus täiendav kogus LKÜsid, kui ta kasutab kõnealust täiendavat aastast saastekvooti otsuse nr 406/2009/EÜ kohaste heitkoguste jaoks või kannab selle üle teisele liikmesriigile. Kui liikmesriigi heitkogus on suurem kui talle määratud kvoot, võib asjaomane liikmesriik kasutada ka oma eelmisest perioodist üle jäänud reservi, millele on osutatud määruse (EL) nr 525/2013 artikli 3 punktis 13b. Sellest tuleneva LKÜde omandamise puhul tuleks kohaldada määruse (EL) nr 525/2013 artikli 10 lõikes 1 osutatud esimesest rahvusvahelisest LKÜde ülekandmisest saadavat tuluosa. Teatud juhtudel võib selliseid olukordi käsitada arvepidamisega seotud lahknevusena liidu õigusaktide rakendamise ja Kyoto protokolli raames kokku lepitud eeskirjade järgimise vahel määruse (EL) nr 525/2013 artikli 10 lõike 7 tähenduses.
            
         
               (5)
            
            
               Tuleks sätestada Kyoto protokolli teise kohustusperioodi lõpus rakendatav tasaarveldusprotsess, et näha ette otsuse nr 406/2009/EÜ kohaseid aastaste saastekvootide netoülekandeid hõlmav tasaarveldus LKÜdes.
            
         
               (6)
            
            
               Vastavalt direktiivi 2003/87/EÜ artiklile 11a võivad paikse käitise või õhusõiduki käitajad vahetada THVsid ja HVÜsid saastekvootide vastu. Kyoto protokolli esimese kohustusperioodi vältel kehtinud vahetatud THVsid ja HVÜsid on võimalik kasutada ELi heitkogustega kauplemise süsteemis (HKS) heitkoguste jaoks teisel kohustusperioodil. Kuna Doha muudatusega on kehtestatud ülempiirid Kyoto protokolli esimesest kohustusperioodist teise üle kantavatele THVdele ja HVÜdele, peaksid liikmesriigid kandma liidule üle asjaomasele võimalikule heitkogusele vastava arvu esimese kohustusperioodi vältel kehtinud LKÜsid ning liit peaks liikmesriikidele üle kandma vastava arvu Kyoto protokolli esimese kohustusperioodi vältel kehtinud THVsid ja HVÜsid, mis on saadud paikse käitise või õhusõiduki käitajatelt saastekvootide vastu vahetamisel.
            
         
               (7)
            
            
               Seepärast tuleks komisjoni määrust (EL) nr 389/2013 (5) vastavalt muuta.
            
         
               (8)
            
            
               Käesolev määrus peaks jõustuma võimalikult kiiresti, kuna üleminekuga seotud ülekanded on vaja teha enne, kui lõpeb Kyoto protokolli esimeseks kohustusperioodiks võetud kohustuste täitmiseks kehtestatud täiendav periood, millele osutatakse määruse (EL) nr 525/2013 artikli 11 lõikes 2.
            
         
               (9)
            
            
               Käesolevat määrust, välja arvatud üleminekuga seotud ülekandeid käsitlevaid sätteid, tuleks kohaldada alates Kyoto protokolli Doha muudatuse jõustumise kuupäevast,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 389/2013 muudetakse järgmiselt.
   
               1)
            
            
               Lisatakse järgmine artikkel 73a.
               „Artikkel 73a
               ELi HKSis vahetatud HNÜde ja HVÜde ülekandmine
               1.   Põhihaldaja teavitab iga riiklikku haldajat esimese kohustusperioodi vältel kehtinud ning asjaomase liikmesriigi hallatavatelt käitajate arvelduskontodelt ja õhusõiduki käitajate arvelduskontodelt artikli 60 kohaselt üle kantud THVde ja HVÜde arvust. Põhihaldaja lisab sellele arvule esimese kohustusperioodi vältel kehtinud ning esimesel kohustusperioodil KP registrita liikmesriikide hallatavatelt käitajate arvelduskontodelt ja õhusõiduki käitajate arvelduskontodelt artikli 60 kohaselt üle kantud THVde ja HVÜde arvust teatava osa, mis on proportsionaalne liikmesriikide vastavate arvuliste ülempiiridega, mida kohaldatakse THVde ja HVÜde ülekandmisel esimesest kohustusperioodist teise.
               2.   Enne Kyoto protokolli esimeseks kohustusperioodiks võetud kohustuste täitmiseks kehtestatud, määruse (EL) nr 525/2013 artikli 11 lõikes 2 osutatud täiendava perioodi lõppemist kannab põhihaldaja ELi rahvusvaheliste ühikute kontodelt igasse KP registrisse üle sellise arvu esimese kohustusperioodi vältel kehtinud THVsid ja HVÜsid, mis vastab käesoleva artikli lõike 1 kohaselt kindlaks määratud üldarvule.
               3.   Põhihaldaja tagab, et ELi tehingulogis on takistatud igasuguste tehingute tegemine lõike 1 kohaselt üle kantud ühikutega, välja arvatud järgmistel juhtudel:
               
                           a)
                        
                        
                           määruse (EL) nr 525/2013 artikli 10 lõike 1 kohane ühikute tühistamine;
                        
                     
                           b)
                        
                        
                           määruse (EL) nr 525/2013 artikli 11 kohane ühikute kõrvaldamine;
                        
                     
                           c)
                        
                        
                           määruse (EL) nr 525/2013 artikli 10 lõike 1 kohane ühikute ülekandmine esimesest kohustusperioodist teise;
                        
                     
                           d)
                        
                        
                           ühikute ülekandmine ühe KP registri piires.
                        
                     4.   Vahetult pärast lõike 2 kohaselt tehtud ülekannet kannab iga riiklik haldaja asjaomase osalise arvelduskontole liidu registris sellise arvu LKÜsid, mis vastab asjaomasele liikmesriigile lõike 2 kohaselt tagastatud ühikute arvule.”
            
         
               2)
            
            
               Lisatakse järgmised artiklid 73b–73g.
               „Artikkel 73b
               LKÜde väljaandmine ja hoiustamine
               1.   Enne Euroopa Parlamendi ja nõukogu määruse (EL) nr 525/2013 (6) artikli 11 lõike 3 kohast kõrvaldamistehingut teeb põhihaldaja järgmist:
               
                           a)
                        
                        
                           annab liidu registris ELi LKÜde kontol välja sellise arvu LKÜsid, mis vastab liidu lubatud kogusele, mis on kindlaks määratud vastavalt nõukogu otsusele (EL) 2015/1339 (7);
                        
                     
                           b)
                        
                        
                           kannab liidu registris ELi LKÜde kontolt HKSi LKÜde hoiukontole kohe üle sellise arvu LKÜsid, mis vastab komisjoni otsuse 2010/634/EL (8) kohaselt loodud üldiste LHÜde arvule.
                        
                     2.   Hiljemalt kolm kuud pärast JKO nõuete täitmise 2020. aasta konto sulgemist vastavalt artiklile 31 teeb iga riiklik haldaja järgmist:
               
                           a)
                        
                        
                           annab oma KP registris osalise arvelduskontol välja sellise arvu LKÜsid, mis vastab asjaomase liikmesriigi lubatud kogusele, mis on kindlaks määratud vastavalt ratifitseerimisotsusele;
                        
                     
                           b)
                        
                        
                           kannab oma KP registris osalise arvelduskontolt JKO LKÜde hoiukontole kohe sellise arvu LKÜsid, mis on võrdne AEHÜde üldarvuga, mis vastab otsuse nr 406/2009/EÜ artikli 3 lõike 2 kohasele asjaomase liikmesriigi aastasele saastekvoodile kõikide aastate lõikes, nagu see on kindlaks määratud enne määruse (EL) nr 525/2013 artikli 27 lõike 2 kohaseid mis tahes muudatusi.
                        
                     3.   Enne artikli 73f kohaste tasaarveldusprotsesside lõpuleviimist tagab põhihaldaja, et ELi tehingulogis on takistatud kõik tehingud LKÜdega HKSi LKÜde hoiukontolt ja JKO LKÜde hoiukontodelt, välja arvatud järgmistel juhtudel:
               
                           a)
                        
                        
                           sellise arvu LKÜde tühistamine või ülekandmine, mis ei ole suurem kui artikli 88 lõike 2 kohaselt JKO kustutamiskontole kantud AEHÜde arv;
                        
                     
                           b)
                        
                        
                           määruse (EL) nr 525/2013 artikli 11 lõike 3 kohane sellise arvu LKÜde kõrvaldamine, mis on võrdne käesoleva määruse artikli 31 lõike 4 kohaselt JKO kustutamiskontole kantud AEHÜde arvuga, mis vastab käesoleva määruse artikli 77 kohaselt JKO nõuete täitmise kontol kajastatud kasvuhoonegaaside heitkogusele;
                        
                     
                           c)
                        
                        
                           sellise arvu LKÜde tühistamine või ülekandmine, mis ei ole suurem kui artikli 31 lõike 4 kohaselt JKO kustutamiskontole kantud selliste AEHÜde arv, millega ületatakse artikli 77 kohaselt JKO nõuete täitmise kontol kajastatud kasvuhoonegaaside heitkogus;
                        
                     
                           d)
                        
                        
                           artikli 73f kohaste tasaarveldusprotsesside puhul vajalikud ülekanded;
                        
                     
                           e)
                        
                        
                           LKÜde ümbervahetamine HVÜdeks, tingimusel et JKO kustutamiskontole on käesoleva määruse artikli 31 lõike 4 kohaselt kantud selline arv AEHÜsid, mis on võrdne ümber vahetatavate LKÜde arvu ja määruse (EL) nr 525/2013 artikli 10 lõikes 1 osutatud tuluosa maksu jaoks vajaliku HVÜde arvu summaga.
                        
                     Artikkel 73c
               Ühikute ülekandmine ja kasutamine
               1.   Põhihaldaja tagab, et ELi tehingulogis on takistatud tehingud artikli 81 kohaselt kasutatud THVde, HVÜde, aTHVde ja pTHVdega, välja arvatud järgmistel juhtudel:
               
                           a)
                        
                        
                           artikli 31 lõike 3 kohane ühikute ülekandmine JKO nõuete täitmise kontolt liidu registris asjaomase liikmesriigi KP registrisse;
                        
                     
                           b)
                        
                        
                           määruse (EL) nr 525/2013 artikli 11 kohane ühikute kõrvaldamine;
                        
                     
                           c)
                        
                        
                           määruse (EL) nr 525/2013 artikli 10 lõike 1 kohane ühikute ülekandmine esimesest kohustusperioodist teise.
                        
                     2.   Pärast määruse (EL) nr 525/2013 artikli 10 lõike 1 kohase ühikute esimesest kohustusperioodist teise ülekandmise lõpuleviimist tagab põhihaldaja, et ELi tehingulogis on takistatud THVde, HVÜde, aTHVde ja pTHVde kasutamine vastavalt käesoleva määruse artiklile 81, välja arvatud juhul, kui need ühikud on kehtivad Kyoto protokolli teise kohustusperioodi vältel.
               Artikkel 73d
               Ühikute tühistamine
               1.   Pärast määruse (EL) nr 525/2013 artikli 10 lõike 1 kohase ühikute esimesest kohustusperioodist teise ülekandmise lõpuleviimist tühistab põhihaldaja kõik lennunduses tagastamise reservikontole jäänud THVd ja HVÜd.
               2.   Pärast määruse (EL) nr 525/2013 artikli 10 lõike 1 kohase ühikute esimesest kohustusperioodist teise ülekandmise lõpuleviimist palub põhihaldaja riiklikel haldajatel tühistada liidu registris nende hallatavatel HKSi kontodel olevad Kyoto protokolli esimese kohustusperioodi vältel kehtinud THVd ja HVÜd või tühistab need.
               Artikkel 73e
               Ühikute kõrvaldamine
               Põhihaldaja kõrvaldab ELi eelmise perioodi ülejäägi reservi kontolt sellisele kogusele vastava arvu LKÜsid, mille võrra direktiivi 2003/87/EÜ kohane heitkogus ületab liidu lubatud heitkogust, mis on kindlaks määratud vastavalt ratifitseerimisotsusele.
               Artikkel 73f
               Ühest kohustusperioodist teise ülekandmine liidu registris
               Ühest kohustusperioodist teise ülekandmiseks kannab põhihaldaja kõik HKSi kesksel tasaarvelduskontol olevad LKÜd ja käesoleva määruse artikli 73a lõike 4 kohaselt üle kantud LKÜd määruse (EL) nr 525/2013 artikli 10 lõike 1 kohaselt loodud ELi eelmise perioodi ülejäägi reservi kontole.
               Artikkel 73g
               Tasaarveldusprotsessid
               1.   Põhihaldaja arvutab kuue kuu jooksul pärast artikli 31 kohast JKO nõuete täitmise 2020. aasta konto sulgemist tasaarveldusväärtuse iga liikmesriigi puhul, lahutades liikmesriikide vahel perioodil 2013–2020 toimunud AEHÜde netoomandamisele vastavast väärtusest AEHÜde netoülekannetele vastava väärtuse.
               2.   Kui liikmesriigi jaoks lõike 1 kohaselt arvutatud tasaarveldusväärtus on negatiivne, kannab asjaomane riiklik haldaja tasaarveldusväärtusele vastava arvu LKÜsid oma JKO LKÜde hoiukontolt JKO kesksele tasaarvelduskontole.
               3.   Kui liikmesriigi jaoks lõike 1 kohaselt arvutatud tasaarveldusväärtus on positiivne, kannab põhihaldaja pärast seda, kui kõik lõike 2 kohased ülekanded on lõpule viidud, tasaarveldusväärtusele vastava arvu LKÜsid asjaomase liikmesriigi osalise arvelduskontole.
               4.   Enne käesoleva artikli lõikes 2 osutatud ülekande tegemist kannab asjaomane riiklik haldaja üle sellise arvu LKÜsid, mis on vajalik LKÜde esimeste rahvusvaheliste ülekandmiste puhul määruse (EL) nr 525/2013 artikli 10 lõike 1 kohaselt kohaldatava tuluosa katmiseks.
               
                  (6)  Euroopa Parlamendi ja nõukogu määrus (EL) nr 525/2013, 21. mai 2013, kasvuhoonegaaside heite seire- ja aruandlusmehhanismi ning kliimamuutusi käsitleva muu olulise siseriikliku ja liidu teabe esitamise kohta ning otsuse nr 280/2004/EÜ kehtetuks tunnistamise kohta (ELT L 165, 18.6.2013, lk 13)."
						
               
                  (7)  Nõukogu otsus (EL) 2015/1339, 13. juuli 2015, Ühinenud Rahvaste Organisatsiooni kliimamuutuste raamkonventsiooni Kyoto protokolli Doha muudatuse Euroopa Liidu nimel sõlmimise ja sellega võetavate kohustuste ühise täitmise kohta (ELT L 207, 4.8.2015, lk 1)."
						
               
                  (8)  Komisjoni otsus 2010/634/EL, 22. oktoober 2010, millega kohandatakse Euroopa Liidu heitkogustega kauplemise süsteemi kohaselt 2013. aastaks välja antud liidu saastekvootide üldkogust ja tühistatakse otsus 2010/384/EL (ELT L 279, 23.10.2010, lk 34).”"
						
            
         
               3)
            
            
               I lisa muudetakse vastavalt käesoleva määruse lisas sätestatule.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artikli 1 lõikeid 2 ja 3 kohaldatakse siiski alates kuupäevast, mil komisjon avaldab Euroopa Liidu Teatajas teatise Kyoto protokolli Doha muudatuse jõustumise kohta.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 18.6.2013, lk 13.
   
      (2)  Nõukogu otsus (EL) 2015/1339, 13. juuli 2015, Ühinenud Rahvaste Organisatsiooni kliimamuutuste raamkonventsiooni Kyoto protokolli Doha muudatuse Euroopa Liidu nimel sõlmimise ja sellega võetavate kohustuste ühise täitmise kohta (ELT L 207, 4.8.2015, lk 1).
   
      (3)  Euroopa Parlamendi ja nõukogu direktiiv 2003/87/EÜ, 13. oktoober 2003, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).
   
      (4)  Euroopa Parlamendi ja nõukogu otsus nr 406/2009/EÜ, 23. aprill 2009, milles käsitletakse liikmesriikide jõupingutusi kasvuhoonegaaside heitkoguste vähendamiseks, et täita ühenduse kohustust vähendada kasvuhoonegaaside heitkoguseid aastaks 2020 (ELT L 140, 5.6.2009, lk 136).
   
      (5)  Komisjoni määrus (EL) nr 389/2013, 2. mai 2013, millega luuakse liidu register vastavalt Euroopa Parlamendi ja nõukogu direktiivile 2003/87/EÜ, Euroopa Parlamendi ja nõukogu otsustele nr 280/2004/EÜ ja nr 406/2009/EÜ ning tunnistatakse kehtetuks komisjoni määrused (EL) nr 920/2010 ja nr 1193/2011 (ELT L 122, 3.5.2013, lk 1).
   
      LISA
      Määruse (EL) nr 389/2013 I lisa tabelis I-I lisatakse V jaotisesse „KP kontod Euroopa registrite konsolideeritud süsteemis” järgmised read.
      
         
                     Konto liik
                  
                  
                     Konto omanik
                  
                  
                     Konto haldaja
                  
                  
                     Sellist liiki kontode arv
                  
                  
                     Muud kui Kyoto ühikud
                  
                  
                     Kyoto ühikud
                  
               
                     LHÜd
                  
                  
                     AEHÜd
                  
                  
                     LKÜ
                  
                  
                     THV
                  
                  
                     HVÜ
                  
                  
                     pTHV/aTHV
                  
                  
                     HNÜ/HVÜ HNÜst
                  
               
                     Üldised LHÜd
                  
                  
                     Lennunduse LHÜd
                  
               V.   KP kontod Euroopa registrite konsolideeritud süsteemis
                  
               
                     „ELi LKÜde konto
                  
                  
                     EL
                  
                  
                     Põhihaldaja
                  
                  
                     1
                  
                  
                     Ei
                  
                  
                     Ei
                  
                  
                     Ei
                  
                  
                     
                        Jah
                     
                  
                  
                     Ei
                  
                  
                     Ei
                  
                  
                     Ei
                  
                  
                     Ei
                  
               
                     HKSi LKÜde hoiukonto
                  
                  
                     Liikmesriik
                  
                  
                     KP registri haldaja
                  
                  
                     1 registri kohta
                  
                  
                     Ei
                  
                  
                     Ei
                  
                  
                     Ei
                  
                  
                     
                        Jah
                     
                  
                  
                     Ei
                  
                  
                     Ei
                  
                  
                     Ei
                  
                  
                     Ei
                  
               
                     Lennunduses tagastamise reservikonto
                  
                  
                     EL
                  
                  
                     Põhihaldaja
                  
                  
                     1
                  
                  
                     Ei
                  
                  
                     Ei
                  
                  
                     Ei
                  
                  
                     
                        Jah
                     
                  
                  
                     
                        Jah
                     
                  
                  
                     
                        Jah
                     
                  
                  
                     Ei
                  
                  
                     Ei
                  
               
                     Eelmise perioodi ülejäägi reservi konto
                  
                  
                     Kyoto protokolli osaline
                  
                  
                     KP registri haldaja (liidu registris: põhihaldaja)
                  
                  
                     1 registri kohta
                  
                  
                     Ei
                  
                  
                     Ei
                  
                  
                     Ei
                  
                  
                     
                        Jah
                     
                  
                  
                     Ei
                  
                  
                     Ei
                  
                  
                     Ei
                  
                  
                     Ei
                  
               
                     HKSi keskne tasaarvelduskonto
                  
                  
                     EL
                  
                  
                     Põhihaldaja
                  
                  
                     1
                  
                  
                     Ei
                  
                  
                     Ei
                  
                  
                     Ei
                  
                  
                     
                        Jah
                     
                  
                  
                     Ei
                  
                  
                     Ei
                  
                  
                     Ei
                  
                  
                     Ei”